CELEX: C2007/129/22
Language: sl
Date: 2007-06-09 00:00:00
Title: Zadeva C-200/07: Predlog za sprejetje predhodne odločbe, ki ga je vložilo Corte suprema di cassazione (Italija) 12. aprila 2007 – Alfonso Luigi Marra proti Eduardu De Gregoriu

9.6.2007   
            
            
               SL
            
            
               Uradni list Evropske unije
            
            
               C 129/13
            
         Predlog za sprejetje predhodne odločbe, ki ga je vložilo Corte suprema di cassazione (Italija) 12. aprila 2007 – Alfonso Luigi Marra proti Eduardu De Gregoriu
   (Zadeva C-200/07)
   (2007/C 129/22)
   Jezik postopka: italijanščina
   Predložitveno sodišče
   Corte suprema di cassazione
   Stranki v postopku v glavni stvari
   
      Tožeča stranka: Alfonso Luigi Marra
   
      Tožena stranka: Eduardo De Gregorio
   Vprašanji za predhodno odločanje
   
               1)
            
            
               Ali je v primeru, ko poslanec Evropskega parlamenta ne uporabi pravice, ki mu jo zagotavlja člen 6(3) Poslovnika Evropskega parlamenta (1), da na predsednika neposredno naslovi zahtevo za zaščito privilegijev in imunitet, nacionalno sodišče, pred katerim teče pravdni postopek, vendarle zavezano zaprositi predsednika za preklic imunitete z namenom nadaljevanja postopka in sprejetja odločbe;
               oziroma
            
         
               2)
            
            
               ali lahko v primeru, ko Evropski parlament ne sporoči, ali namerava zaščititi imunitete in privilegije poslanca, nacionalno sodišče, pred katerim teče pravdni postopek, ob upoštevanju konkretnih okoliščin primera, odloči o obstoju ali neobstoju privilegija. Predlog za sprejetje predhodne odločbe dopušča prekinitev postopka.
            
         
      (1)  UL L 61, str. 1.